《应制依韵和御制后苑赏花钓鱼》
宋代·沈遘

春入花房次第开，上林先望属车来。时忘万物均民乐，恩许群车奉燕杯。

凤下朝阳时鼓舞，鱼游太液自徘徊。愚心愿献千年寿，岂特欢娱一日陪。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。